**Head Office Finland** on sisältömarkkinointitoimisto ja osa kansainvälistä Head Office -sisältömarkkinointiketjua, joka on osa Sanoma-konsernia. Mediakonserni Sanoma toi yrityksen Suomeen syksyllä 2014.

Marraskuussa 2015 Sanoma tiedotti, että Head Office Finland siirtyy osaksi Sanoma Content Marketing -yksikköä.

Historia
--------

Belgialainen Gilles Van Lemberg perusti oman toimiston vuonna 2002 työskenneltyään sitä ennen eri autobrändien markkinointijohtajana ja huomattuaan tarinankerronnan ja sisältömarkkinoinnin merkityksen käytännössä: kun autokaupan ympärille rakensi kokonaisia palvelupaketteja asiakasuskollisuus kasvoi. Yritys erikoistui suoramarkkinointiin, asiakaslehtiin, brändien aktivoimiseen, sisältömarkkinointiin ja asiakasuskollisuuden kasvattamiseen.

Sanoma Media Belgium osti Head Officen kesällä 2012, kaupalla Sanoma halusi vahvistaa sisältömarkkinointistrategiaansa. van Lembergen perusteli myyntiä sillä, että yrityksen kasvumardollisuudet olivat rajalliset: Belgia oli markkina-alueena pieni, pääomasijoittajat eivät ymmärtäneet bisnestä ja mainostoimistoja yritys kiinnosti lähinnä siinä, että ne voisivat sen avulla paikata omia tappioitaan. van Lembergiä kiinnosti Sanoman tarjoama journalistinen perspektiivi.

Yritys on voittanut alallaan kansallisia ja kansainvälisiä palkintoja, syksyllä 2013 se valittiin vuoden sisältömarkkinointitoimistoksi Content Marketing World Conferencessa.

Mediakonserni Sanoma toi yrityksen Suomeen syksyllä 2014. Sanoma siirsi yrityksen yhteyteen Sanoma Yritysjulkaisut -yksikön, joka oli aiemmin kuulunut Magazine Mediaan. Yksikön asiakkaita olivat muun muassa Finnair, Orion ja Nordea ja se valittiin neljästi peräkkäin Suomen parhaaksi asiakaslehtitaloksi Taloustutkimuksen joka toinen vuosi tekemässä tutkimuksessa. Suomen Head Office toimii Belgian yrityksen alaisuudessa. Sen toimitusjohtajaksi valittiin Kati Sulin, joka siirtyi paikkaan Fazerista, jossa hän oli toiminut online- ja mediajohtajana. Head Office -ketju toimii Suomen ja Belgian lisäksi myös Hollannissa ja sen asiakkaisiin kuuluvat muun muassa Unilever, Renault, ABB ja Bridgestone.

Vuonna 2014 Head Office työllisti 270 henkilöä, sen liikevaihto oli 40 miljoonaa euroa ja sillä oli asiakkaita 17 maassa.

Marraskuussa 2015 Sanoma Media Finland tiedotti, että sen natiivimainontaa ja kaupallisia sisältöjä tekevät tiiminsä ja Head Office Finland yhdistyvät Sanoma Content Marketing -yksiköksi.

Tuotteet
--------

Head Office Finland tuottaa asiakkaidensa brändeille sisältöä kaikkiin niiden kanaviin. Esimerkkisisältöjä ovat jutut asiakaslehtiin, uutiskirjeisiin, verkkosivuille ja intranetiin. Yritys analysoi myös yleisöjä ja seuraa viestinnän tuloksia.

Asiakkaat
---------

Head Office Finlandin asiakkaita ovat muun muassa DNA:n yritysliiketoiminta, Teollisuussijoitus, Finnair, Orion, Nordea ja työeläkeyhtiö Varma, jolle tehdään Varma-asiakaslehteä.

Lähteet
-------

1. 1 2 3 4 5 6 7  Yrityshaku: Head Office Finland Oy Taloussanomat.  Arkistoitu 22.12.2015. Viitattu 18.12.2015.
2. 1 2  DNA valitsi Head Officen luotsaamaan sisältömarkkinointiaan  11.6.2015. Markkinointi & Mainonta. Viitattu 18.12.2015.
3. 1 2  DNA:lle siirtyvä Kati Sulin: "On ollut intohimoni päästä tekemään verkkokauppaa"  12.11.2015. Markkinointi&Mainonta. Viitattu 7.1.2016.
4. 1 2 3  Sisältömarkkinoinnin lähettiläs.  *Kauppalehti*, 18.8.2014, nro 18.8.2014, s. 15.
5. 1 2 3  Kati Sulin Fazerilta Sanomiin sisältömarkkinoinnin johtoon  7.8.2014. Mediaviikko.fi.  Arkistoitu 22.12.2015. Viitattu 18.12.2015.
6. 1 2  Sanoma avaa sisältömarkkinointi-toimiston - vetäjäksi Fazerin Kati Sulin  6.8.2014. Markkinointi & Mainonta. Viitattu 18.12.2015.
7. 1 2  Varma valitsi Head Office Finlandin  6.10.2015. Markkinointi & Mainonta. Viitattu 18.12.2015.

Aiheesta muualla
----------------

* Yrityksen verkkosivu